《和颖叔冲寂观》
宋代·沈辽

畴昔学轻举，衰龄恨未逢。慇勤寻福地，邂逅听山钟。

陵阜规模寻，烟霞气象浓。滆湖开左派，勾曲耸西峰。

宫殿瞻黄皓，风期想赤松。区中诚久厌，物外或能容。

落日窥三岛，阴云隔九重。蛟渊无往害，兔井识遗踪。

遐企旌阳隐，旁邻函里封。翘心冥有感，稽首敢忘恭。

幽士期相访，扁舟志未从。拳拳望仙境，尼父叹犹龙。

作者简介：沈辽(1032—1085)，字睿达，宋钱塘(今余杭)人。沈遘的弟弟，《梦溪笔谈》作者沈括的同族兄弟。自幼嗜读《左传》、《汉书》，曾巩、苏轼、黄庭坚常与之唱和，王安石、曾布皆习其笔法。本无意于功名，王安石曾有“风流谢安石，潇洒陶渊明”之称。后由三司使吴充举荐，负责监内藏库。